

KĖDAINIŲ RAJONO SAVIVALDYBĖS TARYBA

SPRENDIMAS
DĖL AKADEMIJOS KULTŪROS CENTRO TEIKIAMŲ PASLAUGŲ KAINŲ NUSTATYMO

2021 m. lapkričio 26 d. Nr. TS-296
Kėdainiai

Vadovaudamasi Lietuvos Respublikos  vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir atsižvelgdama į Akademijos kultūros centro direktoriaus  2021 m. lapkričio 8 d. raštą  Nr. SD-73 „Dėl Akademijos kultūros centro paslaugų kainų nustatymo“, Kėdainių rajono savivaldybės taryba nusprendžia:
1. Nustatyti Akademijos kultūros centro teikiamų  paslaugų kainas:
1.1. Didžiosios žiūrovų salės nuoma be papildomo aptarnavimo (1 valanda):
1.1.1. privačiam juridiniam ir fiziniam asmeniui – 40 Eur,
1.1.2. viešajam juridiniam asmeniui –20 Eur.
1.2. Didžiosios žiūrovų salės nuoma su papildomu aptarnavimu (1 valanda):
1.2.1. privačiam juridiniam ir fiziniam asmeniui – 80 Eur,
1.2.2. viešajam juridiniam asmeniui – 40 Eur.
1.3. Mažosios salės nuoma be papildomo aptarnavimo (1 valanda):
1.3.1. privačiam juridiniam ir fiziniam asmeniui – 34 Eur,
1.3.2. viešajam juridiniam asmeniui – 17 Eur.
1.4. Mažosios salės nuoma su papildomu aptarnavimu (1 valanda):
1.4.1. privačiam juridiniam ir fiziniam asmeniui – 51 Eur,
1.4.2. viešajam juridiniam asmeniui – 26 Eur.
1.5. Repeticijų kambario ar kitos patalpos nuoma (1 valanda):
1.5.1. privačiam juridiniam ir fiziniam asmeniui – 20 Eur,
1.5.2. viešajam juridiniam asmeniui – 10 Eur.
1.6. Renginio įgarsinimas lauke (1 valanda) – 100 Eur.
1.7. Patalpų nuoma komercinių renginių organizatoriams ir gastroliuojantiems kolektyvams (nuo surinktos sumos už parduotus bilietus):
1.7.1. renginiui be papildomo aptarnavimo – 10 proc.,
1.7.2. renginiui su papildomu aptarnavimu – 15 proc.
[bookmark: _Hlk87346853]2. Nustatyti Akademijos kultūros centro organizuojamo renginio lankytojo (žiūrovo) bilieto kainą nuo 1 iki 20 eurų vienam asmeniui. Bilieto kaina apskaičiuojama įvertinus konkretaus renginio kaštus, padalinus juos iš planuojamo renginio lankytojų (žiūrovų) skaičiaus. 
3. Nustatyti Akademijos kultūros centro mėgėjų meno kolektyvo koncertinės programos atlikimo kainą išvykoje – 200 Eur (1 valanda). Į koncertinės programos atlikimo kainą išvykoje nėra įskaičiuojama transporto paslauga.
4. Nustatyti, kad Akademijos kultūros centro mėgėjų meno kolektyvo koncertinės programos atlikimo kaina išvykoje gali būti mažinama:
4.1. 100 proc. savivaldybės biudžetinei įstaigai, organizuojančiai viešą nekomercinį renginį;
4.2. 100 proc. kitam viešajam juridiniam asmeniui, registruotam Akademijos kultūros centro aptarnaujamoje teritorijoje, organizuojančiam viešą nekomercinį renginį ar renginį, finansuojamą Kėdainių rajono savivaldybės biudžeto lėšomis;
[bookmark: _Hlk87357914]4.3. 50 proc. viešajam juridiniam asmeniui, registruotam Kėdainių rajono savivaldybės  teritorijoje, organizuojančiam viešą nekomercinį renginį ar renginį, finansuojamą Kėdainių rajono savivaldybės biudžeto lėšomis.
[bookmark: _Hlk87531344]5. Atleisti nuo Akademijos kultūros centro patalpų nuomos mokesčio fizinius ir viešuosius juridinius asmenis, deklaravusius gyvenamą vietą, registruotus ir veiklą vykdančius Kėdainių rajono savivaldybėje, organizuojančius viešus nemokamus kultūros renginius.
6. Pripažinti netekusiu galios Kėdainių rajono savivaldybės tarybos 2017 m. vasario 17 d. sprendimą Nr. TS-10 „Dėl Akademijos kultūros centro teikiamų paslaugų kainų nustatymo“.
7. Pavesti vykdyti sprendimą Akademijos kultūros centro direktoriui.



[bookmark: _GoBack]Savivaldybės meras				                    			           Valentinas Tamulis

